Risiiniöljy

Risiiniöljy on kasviöljy, jota saadaan puristamalla risiinikasvin (Ricinus communis) papumaisista siemenistä. Risiiniöljyä käytetään voiteluaineena korkeaviritteisissä moottoreissa ja laksatiivina. Risiiniöljyn ATC-koodi on A06AB05.

Risiiniöljyn valmistuksessa kasvin siemenet kuoritaan, murskataan ja kylmäpuristetaan. Myös kuumapuristettua öljyä tehdään. Risiinikasvin siemenissä on risiini-nimistä myrkkyä, josta enin osa poistetaan öljystä kuumentamalla. Puristejäämä sisältää noin 5 % myrkkyäRicin is a potent protein toxin derived from castor oil beans.

Risiiniöljy on huoneenlämpötilassa väritöntä, jähmeää nestettä, jonka sulamispiste on −10…−18 °C, kiehumispiste 313 °C, tiheys 0,96 g/cm3 (vesi = 1,0 g/cm3), leimahduspiste 229 °C (c.c.), itsesyttymislämpötila 448 °C ja CAS-numero 8001-79-4.

+ Risiiniöljyn rasvahappoja Osuus  Yhdisteen nimi  Kemiallinen kaava  CAS-numero 89,5 %  Risinoleiinihappo  C18H34O3  141-22-0 4,2 %  Linolihappo  C18H32O2  60-33-3 3,0 %  Oleiinihappo   C18H34O2  112-80-1 1,0 %  Steariinihappo  C18H36O2  57-11-4  1,0 %  Palmitiinihappo   C16H32O2  57-10-3 0,7 %  9,12-dihydroksisteariinihappo  C18H36O4  25754-87-4 0,3 %  Alfalinoleenihappo  C18H30O2  463-40-1  0,3 %  Arakidiinihappo  C20H40O2  506-30-9

 Lähteet 

 Aiheesta muualla 

Käyttöturvallisuustiedote: Risiiniöljy (pdf)
PubChem: Castor oil 
DrugBank: Castor oil 
Kyoto Encyclopedia of Genes and Genomes (KEGG): Castor oil 
ChemBlink: Castor oil 
Castor Oil and its Chemistry  (pdf) 

Luokka:Kasviöljyt
Luokka:Laksatiivit
Luokka:Seulonnan keskeiset artikkelit